Guildfordin katedraali

Guildfordin katedraali (engl. Guildford Cathedral), virallisesti The Cathedral Church of the Holy Spirit, Guildford on katedraali Guildfordin kaupungissa Surreyn kreivikunnassa Englannin alueella Yhdistyneessä kuningaskunnassa. Katedraalin suunnitteli englantilainen arkkitehti Sir Edward Brantwood Maufe. Katedraalin rakentaminen alkoi vuonna 1936 ja päättyi 1961. Katedraalin rakennustyöt keskeytyivät vuosiksi 1939–1945 toisen maailmansodan takia. Katedraalin torni nousee 48,8 metriin asti, ja sen päällä on 4,6-metrinen kultainen enkeli. Katedraali edustaa art deco- ja uusgoottilaista tyyliä. Lähteet